Læs også : Så stor er forskellen på USA og Danmarks våbenlove

Skydetræning

Den ikoniske riffel, som i dette årti er blevet kendt for at være brugt til masseskyderier i USA, spiller en central rolle i kirkens gudstjenester, og hver uge arrangerer Sean Moon skydetræning for menigheden.

AR-15 og masseskyderier De fleste masseskyderier i USA bliver begået med håndvåben. Men AR-15-rifler har været anvendt ved seks af de ti værste masseskyderier i moderne tid, blandt andet: Sandy Hook-skoleskyderiet i Connecticut i 2012

Terrorangrebet mod et plejecenter i San Bernardino, Californien i 2015

Masseskyderiet ved en koncert i Las Vegas i 2017

Angrebet mod en kirke i Sutherland Springs, Texas i 2017 Kilde: Wikipedia

- De onde mennesker kan altid få våben. Men hvad der er vigtigt er også, at gode mennesker kan få våben. Og kan beskytte sig selv, siger Dorit Smith.

- Det er ikke, fordi vi vil ud og skabe krig. Jeg håber, at jeg aldrig nogensinde skal skyde nogen. Men hvis jeg skal forsvare mig selv, fordi nogen vil voldtage mig - eller nogen vil skyde mine børn - eller min mand - så er jeg parat til det.

Læs også : Test din viden: Amerikanerne og deres våben

Trump er en god mand

Dorit Smith og hendes kirke bakker helhjertet op om USA's præsident, Donald Trump, og hele hans politiske projekt.

Pastor Sean Moon mener, Guds rige på mange måder ligner det Amerika, som ultra-konservative drømmer om i dag: Et land uden en central stat, der opkræver skatter, og hvor individets frihed er ubegrænset - også i forhold til at bære våben.